alibayram/wikipedia-40-langs huggingface dataset:
Victoria

Victoria dækker flere betydninger:

 Stednavne
 Victoria, Australien – en australsk delstat
 Victoria, Canada – hovedstaden i den canadiske provins British Columbia
 Kitlineq (engelsk: Victoria Island, Nunavut) - en ø i Canada
 Victoria, Hongkong – var tidligere hovedbyen i Hongkong
 Victoria, Seychellerne – Seychellernes hovedstad
 Victoria, Texas – en amerikansk by og admistrativt centrum i det amerikanske county Victoria County
 Victoria (flod) – en australsk flod
 Victoriasøen – den største sø i Afrika
 Victoria (Rumænien) – en by i distriktet Brașov i Rumænien.
 Personer
 Victoria (pigenavn) – pigenavn
 Dronning Victoria – af Storbritannien
 Kronprinsesse Victoria – af Sverige
 Victoria (mytologi) – sejrens gudinde i romersk mytologi

Himmellegemer m.v.
 Asteroiden (12) Victoria
 Victoria (krater) - et nedslagskrater på Mars

 Plantenavne
 Kæmpeåkande (Victoria)

 Perioder
 Victorianisme

 Andet
 Victoria (skib) - det første skib, der sejlede rundt om Jorden
 Victoria (øl) – et ølmærke af typen lager fra Mexico
 Victoria (tv-serie) – britisk dramaserie fra 2016 af Daisy Goodwin
Victoriasøen

Victoriasøen eller Victoria Nyanza (også kendt som Ukerewe og Nalubaale) er den største sø i Afrika med et areal på 68.800 km². Det er samtidig den næststørste ferskvandssø i verden. Den største dybde er 84 m. Søen er kilde til Nilens længste gren, den Hvide nil. Søen ligger hævet over havets overflade i 1.133 meters højde og området er under administration af landene Tanzania, Uganda og Kenya. Søens kystlinje er på 3.440 km og den består af mere end 3000 øer – blandt andet det ugandiske turistmål, Ssese-øgruppen.

Galleri 

Søer i Afrika
Søer i Tanzania
Ugandas geografi
Søer i Kenya
Vildkanin

Vildkanin eller europæisk vildkanin (Oryctolagus cuniculus) hører ligesom hare til ordenen støttetandede. Det betyder, at de bag de øverste fortænder har to ekstra tænder. Vildkanin har kortere bagben end hare, men minder ellers meget om denne. Kaninens ører er forholdsvis korte. De når kun ud til snudespidsen, mens harens når 2-3 centimeter udenfor. Vildkaniner vejer 1½-2 kg.

Kaniner foretrækker sandjord, men kan også træffes på let lerjord. De findes især hvor åbent terræn veksler med hegn, krat eller småskove, men træffes også i skov.

Deres føde er i vid udstrækning landbrugets dyrkede afgrøder, hvor de kan anrette betydelige skader.

Kaniner lever i kolonier og graver gange i jorden, ofte hele komplekser med flere udgange. I tæt bevoksning lever de undertiden helt eller delvis over jorden.

Ungerne er ved fødslen nøgne og blinde. De anbringes i en rede, der fores med strå og uld, som hunkaninen plukker af sin bug. Kaninen har stor formeringshastighed. Drægtighedstiden er 30 dage og der er 2-10 unger i et kuld.

Bestanden i Danmark 
Vildkaninens udbredelse er meget begrænset her i landet, men hvor den forekommer kan de ofte findes i store kolonier. Den forekommer i Sønderjylland, på Lolland og Bornholm samt en række mindre øer. Fotoet er fra Fanø, der sammen med Endelave som regel har en meget stor bestand. I Sønderjylland indvandrede vildkaninen naturligt i 1920'erne fra Tyskland, mens bestandene på øerne stammer fra udsætning. Bestandene på Lolland og Bornholm skyldes ulovlige udsætninger i henholdsvis 1974 og 1980.

Nordgrænsen for vildkaninens naturlige udbredelse går gennem Danmark. Bestandene er forholdsvis følsomme over for strenge vintre, så kaninen er en af de arter, der kan blive favoriseret af kommende klimaændringer. Bestandene er desuden følsomme for prædation, især fra ræv og ilder, og udbrud af forskellige virussygdomme, især kaninpest (myxomatose) og RVHD (rabbit viral haemorrhagic disease), der oftest bryder ud, når tætheden i bestanden bliver høj. Derfor svinger bestanden kraftigt fra år til.

Jagt 
Vildkanin har jagttid fra 1. september til 31. januar og må derudover reguleres hele året i egne, hvor den forvolder skade. Det årlige udbytte har i perioden 1993-2007 ligget ret stabilt på lidt over 5.000. I de seneste sæsoner er over halvdelen af det samlede udbytte kommet fra Endelave, mens udbyttet fra Sønderjylland og Fanø har ligget betydeligt under tidligere sæsoners niveau.

Se også 
 Tamkanin

Kilder/henvisninger 
 Lexopen
 Naturcenter Fosdalen
 Dyrebrevkassen.dk
 Kaninliv 
 Kaninliv forum 
 Vildtbestande og Jagttider i Danmark: Det Biologiske Grundlag for Jagttidsrevisionen 2010 (s.77-78) DMU (2009)
Vilsundbroen

Vilsundbroen er en bueklapbro, der fører Primærrute 26 over Vilsund, Limfjorden mellem Mors og Thy.

Bygningen af Vilsundbroen blev vedtaget i 1934. Efter at bygningsingeniøren, professor Anker Engelunds forslag var blevet godkendt, gik byggeriet i gang i 1937. Broen indviedes officielt 16. juli 1939 i overværelse af Christian 10. og statsminister Thorvald Stauning.

Broen har en samlet længde på 380 meter, fordelt på 5 buer og 1 broklap på midten.

Fjernstyring 
Vejdirektoratet, hvorunder broen sorterer, har haft planer om at lade brovagten erstatte af fjernstyring fra deres central i København. Efter lokale protester besluttede trafikministeren i november 2016 foreløbigt at droppe disse planer. I stedet vil man lade en klapbro på Sjælland, Kronprins Frederik Bro, indgå i et forsøg med fjernstyring fra 2020.

Eksterne henvisninger 

 Litteraturliste Danmarks Vej- og Bromuseum
 Vilsund – den første bro til Mors – Danmarks Vej- og Bromuseum 

Vejbroer i Danmark
Klapbroer
Bygninger, konstruktioner og anlæg i Morsø Kommune
Bygninger, konstruktioner og anlæg i Thisted Kommune
Etableret i 1939
Vingebånd

Et vingebånd er en stribe på langs af en fugls vinge og som i farve adskiller sig fra vingens øvrige farve.

Fugle
Ørkennatugle

Ørkennatugle (Strix butleri) har en længde på 37-38 centimeter og et vingefang på 95-98 centimeter.

Det er en ørkenfugl, som har udbredelse omkring Den Arabiske Halvø. Ørkennatuglen yngler på klippevægge langs kløfter og wadier og i huller i bygninger. Helst hvor der er vand og akacietræer eller palmelunde i nærheden.

Referencer 

Ugler
Virus (flertydig)

Virus og flertalsformen Vira kan have flere betydninger:

 Virus – en lille parasit, som består af et stykke DNA eller RNA
 Bakteriofag – et virus, der reproducerer sig ved hjælp af bakterier
 Computervirus – en fællesbetegnelse for computerprogrammer, der spredes mellem computere uden brugerens viden
 Virus (band) – et norsk avantgarde rockband
 Virus (film) – en amerikansk film fra 1999.
 Virus (magasin) – et dansk livsstilsmagasin, der udkom 1997-2001.
 Vira (Pyrénées-Orientales) – by og kommune i departementet Pyrénées-Orientales i Sydfrankrig

Se også 
 Viral - flertydig
Slagugle

Slagugle () er en ugle, der lever i Eurasien. Den har typisk en højde på 58-62 centimeter og kan have et vingefang på imellem 124-134 centimeter.

Den fanger små gnavere, men er også en dygtig fuglejæger.

Noter 
 Avibase - the world bird database

Eksterne henvisninger 

Ugler
Vishnu

Vishnu er en form af gud i den hinduistiske verden. Han er det andet aspekt af gud i Trimurti-troen.

Han er kendt som opretholderen, og er mest kendt for sine avatarer Krishna og Rama. Et andet vigtigt aspekt af Vishnu er Narayana. Vishnu er gift med gudinden Lakshmi. Vishnu er sammen med Shiva hinduernes mest tilbedte guder. Brahma mistede populariteten efter at have skabt Indien, for Brahmas mission var at skabe Indien, og det er gjort. Men Vishnu og Shiva er noget som altid vil forblive på jorden: Sygdomme og død.

Rama og Krishna 
Vishnu brugte de to skikkelser Rama og Krishna til besøg på jorden. Ved at være de to skikkelser, kunne han redde jorden fra forskellige sygdomme eller andet, præcis som Jesus hjalp med at helbrede folk.

Eksterne henvisninger 

Hinduisme
Vision

Vision bruges i en række sammenhænge med forskellig betydning:

 Vision (erhverv) – en beskrivelse af en virksomheds overordnede mål
 Vision (religion) – i en religiøs betydning
 Vision (tidsskrift) – et dansk politisk tidsskrift

Se også
 Åbenbaring
Spurveugle

Spurveugle (Glaucidium passerinum) har en længde på 16-18 centimeter og et vingefang på 34-36 centimeter.

Spurveuglen er Europas mindste ugle. Fuglen ses meget sjældent i Danmark.

Ugler
Perleugle

Perleugle (Aegolius funereus) har en længde på 24-26 centimeter og et vingefang på 52-58 centimeter. Perleuglen har et ret rundt hoved, lysende gule øjne, en bred sort kant på sløret og små hvide prikker i fjerdragten i panden.

Perleuglen er en meget sjælden ynglefugl i Danmark og den ses også meget sjældent som trækfugl, dog findes perleuglen undertiden i invasionsår. På Bornholm findes især mange efterladte sortspættehuller, som arten ynder at yngle i. I 2011 ynglede 3 par i landet. Perleuglen holder til i nåleskov og er nataktiv. Den er regnet som kritisk truet på den danske rødliste 2019.

Kilder og henvisninger 

 DOF's beskrivelse af Perleuglen.
 Tommy Dybbro og Henning Anthon, Politikens store fuglebog, 1995. Side 174.

Fugle fra Eurasien
Fugle fra Rocky Mountains
Subarktiske fugle
Ugler
Vådområde

Et vådområde er en betegnelse, der bruges inden for økologien og dækker over alle typer fugtige og våde områder, hvor vandstanden er lige under jordens overflade eller over, ud til en vanddybde af 6 meter. Vandet kan være ferskvand, brakvand eller saltvand. I vådområder ligger vandspejlet normalt lige under jordoverfladen. I perioder med nedbør hæves vandspejlet eventuelt og området oversvømmes.

Man har opdaget at vådområder har oplagret store mængder kulstof () og fortsat er netto optagere i jordklodens globale kulstofkredsløb, så længe de er under vand. Kuldioxid () trækkes ud af luften via fotosyntese og bindes. Selv kunstigt anlagte vådområder oplagrer kulstof på denne måde. Kulstof kan være lagret i flere hundrede tusind år. Selvom man medregner vådområdernes udslip af metan, er vådområder netto kulstof-optagere. Metan er en gas med den kemiske betegnelse  og indeholder således kulstof; derfor er det en vigtig gas for kulstofkredsløbet.

Man har også opdaget at mangroveskove, som er saltvands-vådområder, netto binder store mængder kulstof i deres undergrund.

Vådområder i Danmark 

Vi har i Danmark drænet, nedlagt, forurenet eller omlagt mange vådområder gennem de sidste 200 år og det er i dag en truet landskabstype. Derfor er megen af den flora og fauna der knytter sig til vådområderne også truet og staten er forpligtet til at beskytte dem i henhold til bl.a. Ramsar-konventionen, EUs habitat direktiver eller Natura 2000.

Havet omkring Danmark udgør mere end 100.000 km² og der er mere end 7.000 km kyststrækning; Der er 7.200 søer med et samlet areal på ca. 57.000 hektar, hvoraf de fleste dog er damme og småsøer, - ca. 6.000 søer er mindre end 2 ha, og kun 71 søer er over 100 ha. Der er ca. 64.000 km vandløb, hvoraf langt de fleste små bække. Der er ca. 90.000 ha moser, heraf er 25 km² højmoser fordelt på 22 lokaliteter. Lille Vildmose er langt den største, og er med 20 km² den største bevarede højmose i Europa.

Typer af vådområder 
 Primært naturlige:
 Drypstenshule
 Ferskvandsgrotte, cenote
 Fjord
 Floddelta
 Hestehul
 Højmose
 Indsø
 Kviksand
 Kyst
 Lagune
 Marsk
 Mangrove
 Mose
 Sandbanke
 Strand
 Sump
 Sø
 Tundra
 Vig

 Primært kunstige:
 Branddam
 Dam
 Dambrug
 Grøft
 Rensningsanlæg
 Rismark
 Voldgrav

 Vejvisere:
 Vandløb
 Vandvej
 Vandbeholder

Kilder og Referencer

Se også 

 Oversvømmelse
 Koralrev
 Grotte
 Hule

Eksterne henvisninger 
 2003-11-27, Science Daily: Global Wetlands Surveyed From Space Citat: "...Studies of wetlands show they store and purify water for domestic use, recharge natural aquifers as they run low, retain nutrients in floodplains, help control flooding and shore erosion and regulate local climate..."
 Smithsonian Institution (2013, July 15). High carbon dioxide spurs wetlands to absorb more carbon. ScienceDaily

 
 
Økologi
Landskabsformer
World Wide Web Consortium

World Wide Web Consortium (W3C) er en international sammenslutning med over 300 medlemmer og et fuldtidspersonale, som laver standarder til World Wide Web. W3C udvikler protokoller og standarder, så internettet kan udnyttes fuldt ud. W3C laver også undervisningsmateriale og tilbyder gratis onlinehjælp til gennemgang af kodefejl. 

HTML Living Standard- (tidligere kendt som HTML5 og Web Applications 1.0) standardiseringsprocessen udøves af WHATWG siden ca. 2004.)

Standardiseringsproces 
W3C producerer anbefalinger i fem trin. Processen kaldes for "W3C Process Document": 

arbejdsudkast (Working Draft (WD)), 

sidste tjek af arbejdsudkast (Last Call Working Draft), 

anbefalingskandidat (Candidate Recommendation (CR)), 

foreslået anbefaling (Proposed Recommendation (PR))  

W3C anbefaling (W3C Recommendation).

W3C Standarder 
 XHTML
 HTML
 CSS
 XML
 DOM
 RDF
 SMIL
 SVG
 XSL (herunder: XSLT, XPath og XSL-FO)

Eksterne henvisninger 
 W3C Hjemmeside

 
Standardiseringsorganer
World Wide Web
Women's Auxiliary Air Force

Women's Auxiliary Air Force, fortkortet WAAF, var den kvindelige afdeling af det britiske Royal Air Force under 2. verdenskrig. 

WAAF blev etableret i 1939 og havde på sit højeste i 1943 mere end 180.000 ansatte. WAAF blev i januar 1949 afløst af Women's Royal Air Force.

Royal Air Force
Etableret i 1939
Ophørt i 1949
26. januar

26. januar er dag 26 i året, i den gregorianske kalender. Der er 339 dage tilbage af året (340 i skudår).

 Polykarps dag, efter apostelen Johannes' elev Polykarp (69-155), der var biskop i Smyrna og led martyrdøden 86 år gammel omkring år 155.

Dage i januar
15. januar

15. januar er dag 15 i året, i den gregorianske kalender. Der er 350 dage tilbage af året (351 i skudår).

 Maurus' dag, opkaldt efter benediktinermunken Maurus, der omkring år 500 missionerede i Frankrig, hvor han udførte undere og helbredte både stumme og krøblinge. Han er kobbersmedenes skytshelgen.

Dage i januar
25. september

25. september er dag 268 i året i den gregorianske kalender (dag 269 i skudår). Der er 97 dage tilbage af året.

Dage i september
WAAS

Wide Area Augmentation System er et SBAS system som har til formål at forbedre præcision og integritet ved GPS-systemet. WAAS blev udviklet i USA af luftfartsmyndighederne (Federal Aviation Administration, FAA) og transportministeriet (Department of Transportation, DOT).

Systemet blev sat i drift i 2003.

Navigationsudstyr
Dværghornugle

En dværghornugle (Otus scops) er en ugle med en længde på 19-20 centimeter og et vingefang på 50-54 centimeter.

Dværghornuglen er en meget sjælden gæst i Danmark. Den lever mest af insekter og trækker til tropisk Afrika i september/oktober. Her bliver den til februar/april.

Ugler
Wadi

En wadi eller vādi er et flodleje i et ørkenområde, som normalt ligger tør hen i store dele af året og kun under regntiden er vandførende. Betegnelsen anvendes navnlig i Arabien og Nordafrika. (Sml. også den spanske flod Guadalquivir, af arabisk Wadi il-Kbir = "den store Wadi".)

Se også 
 Dal
 Slugt
 Skrænt
 Klint
 Kløft
 Floddal

Kilder/henvisninger 
 Salmonsens Konversationsleksikon, 2. udgave, bind XXIV, s. 388; opslag: Vādi

Vandløb
Arabiske ord
Wide area information server

Wide Area Information Server (forkortet WAIS) er et avanceret system til hurtige gennemsøgninger af store informationsmængder over internettet. 

WAIS-protokollen blev især anvendt i 1990'erne.

Søgemaskiner
Stribet dværghornugle

Stribet dværghornugle (Otus brucei) har en længde på 20-21 centimeter og et vingefang på 54-57 centimeter.

Den har sit udbredelsesområde fra Usbekistan til Pakistan, Sydiran, det centrale Irak og det sydøstlige hjørne af den Arabiske Halvø.

Ugler
Wake on LAN

Nogle netværkskort kan "vækkes" med Wake on LAN datapakker, hvis computeren er gået i standby. En anden betegnelse for Wake on LAN (WoL) er Remote Wake Up.

Visse netværkskort kan vække computeren selv, hvis den er helt slukket og bundkortet tillader det. Undtaget er dog, hvis strømmen er helt fjernet/slukket. Operationen udføres ved at bundkortet forsyner netværkskortet med strøm via et ekstra kabel, og når der så kommer en "magisk pakke" sender netværkskortet en kommando til bundkortet om at starte op.

Datanet
Walcheren

Walcheren er en tidligere ø i Rhin-Maasdeltaet i det sydlige Nederland, nu landfast ved dæmninger. 1944 allieret landgang, hvorunder digerne sprængtes. Tørlagt i 1946. Oversvømmet ved stormflod i 1953. Byerne Middelburg og Vlissingen ligger på Walcheren.

Øer i Nederlandene
Tidligere øer
Valdhorn

Det tyske snoede valdhorn er et messingblæseinstrument og regnes for at være det første musikhorn. Hornet stammer fra midten af 1500-tallet.

I symfoniorkestret anvendes en nyere type horn: Ventilhornet.

Historie 
Navnet horn skyldes at de første horn, der blev spillet på var horn fra dyr (kohorn o.a.).

Horn af messing havde ikke ventiler. Det betød, at hornet kun havde naturtoner: de toner der naturligt kan fremkaldes på et horn.

For at spille andre tonearter fandtes horn stemt i forskellige grundstemninger. Hornisterne måtte derfor ofte skifte instrument midt i en symfoni, hvis de enkelte satser var skrevet i forskellige tonearter. Der skulle syv forskellige horn til at dække alle tonarter. Senere opfandt v. Schüler et horn med en bøjle, der kunne skiftes for hver ny toneart.

Naturtoner ligger med stor afstand i det dybe leje. For at være i stand til at spille melodier med mindre intervaller, udvikledes en teknik, som gjorde det muligt at spille i højden, hvor naturtonerne ligger tættere.

Efterhånden udviklede hornister en såkaldt "stopteknik", som er en metode til at ændre naturtonerne. Med højre hånd i klangstykket kan han sænke tonerne ved at lukke mere eller mindre for klangstykket, med det formål at intonere i forhold til den oprindelige naturtone.

Da ventilerne blev opfundet, blev det muligt at spille alle tonearter kromatisk i hele hornets register (uden stopteknik).

Naturhornet bruges i nutiden i værker med andre originalinstrumenter. Den tyske hornist Hermann Baumann spiller Mozarts hornkoncerter på naturhorn.

De horn, der bruges til jagtsignaler, er naturhorn (dvs. uden ventiler). De små Fürst Pless-horn, stemt i B (ligner posthorn, og er stemt i Es) der spiller i samme leje som trompeten, og de store parforcehorn, stemt i B spiller i samme leje som basunen.

Toneinterval 
Valdhornets toneinterval er meget stort. Det er et af de horn, der har det største interval. Tonerne spænder fra hvad en tuba kan spille til hvad en trompet kan. 

Messingblæseinstrumenter
Waler

Waler er en australsk hesterace. Den nedstammer fra de heste, der blev bragt til de australske kolonier i 1800-tallet. Den fik navnet New South Walers, fordi den blev opdrættet i New South Wales.

Hesteracer
Wallraf-Richartz-Museum

Wallraf-Richartz-Museum er et kunstmuseum i Köln, Tyskland. Samlingen består primært af:
 Renæssance- og barokkunst (Lochner, van Dyck, Claude Lorrain, Murillo).
 Fransk kunst fra 1800-tallet (Corot, Monet).
 Tysk kunst fra 1800-tallet (Friedrich, Menzel, Böcklin).
 International kunst fra det 20. århundrede (pop art og amerikansk concept art).

Ekstern henvisning 

 Museets hjemmeside 

Kunstmuseer i Tyskland
Bygninger, konstruktioner og anlæg i Köln
Etableret i 1871
Walter Hunt

Walter Hunt (29. juli 1796, Martinsburg, New York – 8. juni 1859, New York City) var en amerikansk opfinder, der patenterede sikkerhedsnålen 10. april 1849. Snart efter solgte han patentet for 400 dollars.

Hunt var en ivrig opfinder og blandt andet konstruerede han den første amerikanske symaskine i 1834, men tog aldrig patent på den og opgav at arbejde videre med den.

Billedgalleri

Kilder 
 Marshall Cavendish Corporation, Inventors and inventions. New York : Marshall Cavendish, 2007. , p. 845 ff.
 Hunt, Clinton N. Walter Hunt, American inventor. New York: C. N. Hunt, 1935. 
 Kane, Joseph Nathan. Necessity's child : the story of Walter Hunt, Americaʼs forgotten inventor, Jefferson, N.C. : McFarland, 1997. , .
 Post, Robert C. 1976. Physics, Patents, and Politics: A Biography of Charles Grafton Page. Science History Publications: New York.

Referencer

Eksterne henvisninger 

Opfindere fra USA
WAN

Et WAN (wide area network) er et netværk der strækker sig over store geografiske områder, Internettet er f.eks. det største WAN der findes lige nu, der er også private WAN som hovedsageligt består af to eller flere LAN-netværk som er forbundet til hinanden. For eksempel, en virksomhed med et kontor i Danmark og et i USA hvor der et opsat et LAN-netværk i begge ender, de kommunikerer med hinanden gennem lejede linjer og former til sammen et WAN. Et WAN bruges til at forbinde computere i en del af verden med den anden del i verden, så de brugere fra forskellige dele af verden kan kommunikere med hinanden. Mange WAN er bygget til en organisation / et firma. WAN benytter faciliteterne, der leveres af en serviceudbyder f.eks. internetudbyder eller telefonselskaber. 
Hovedformålet med et WAN er at etablere en sikker, hurtig og pålidelig kommunikationskanal blandt mennesker der er langt fra hinanden. Wide Area Networks bruger mange forskellige typer af netværksenheder f.eks. WAN switche, access servere, CSU/DSU, modemmer, ISDN terminal adaptere, routere, multiplexere, ATM switche og andre. Et eksempel på et WAN er SURFnet som er et forskningsnetværk, i Holland, der forbinder universiteter og forskningscentre med hinanden.

Datanet
Wang Shifu

Wang Shifu (王實甫) (cirka 1250-cirka 1337) var en kinesisk forfatter og dramatiker. Han blev født i Khanbaliq (det nuværende Beijing). 14 skuespil bliver tilskrevet ham, hvoraf kun tre bevaret. Heraf er Romancen i den vestlige det mest berømte, og er stadig populært i dag.

Dramatikere fra Kina
Tjek fødsels- og dødsår
Wankelmotor

En Wankelmotor er en varmekraftmaskine med intern forbrænding, i hvilken stemplet, i forhold til Ottomotoren, er erstattet af en trekantet rotor. Konstrueret 1953 af tyskeren Felix Wankel (1902-1988).

Den første bil med Wankelmotor var NSU Spider fra 1964. Motortypen bruges i dag kun i ganske få biler og motorcykler.

Wankelsystemet er kendetegnet ved ikke at være videre slidstærkt, da det er en svær teknologisk udfordring at tætne mellem rotor og motorhus. 

Fordelene omfatter en høj ydelse i forhold til vægten samt en næsten vibrationsfri gang.

Bl.a. bilproducenten Mazda anvender motortypen i nogle af sine mest sportslige biler, blandt andet i bilen med typenavnet RX8 og RX-7.

Eksterne henvisninger 

 Matt Keveney: Animated Engines, Wankel , Animated Engines 
 http://www.mazda.com/ Bilproducenten Mazda hjemmeside

Forbrændingsmotorer
Bilmotorer
WAP

Wireless Application Protocol (WAP) er en protokol for dataoverførsel på mobiltelefoner. Typisk forbindes WAP med fremvisningen af særlige websider på mobiltelefoner, som er karakteriseret ved reduceret grafik og tekst samt funktionalitet. WAP-protokollen anvendes ligeledes til andre funktioner i mobiltelefonen som kræver dataoverførsler, fx MMS, ringetoner, baggrundsbilleder og spil, der købes gennem en dedikeret mobilportal på mobiltelefonen eller SMS.

WAP findes i flere forskellige versioner. De første versioner af WAP (1.x), anvendte WML som markup language, mens WAP 2.x anvender XHTML som markup language. WAP 2.x er langt mere avanceret end WAP 1.x, og kan vise grafik i farver (jpg-/gif-formater), har meget bedre layoutstyring, og øget funktionalitet. Typisk anvender man ordet "mobilportal" om nyere WAP-sites (fx DR's mobilportal, mobil.dr.dk).

I efteråret 2006 blev det generiske topdomæne .mobi frigivet, således at WAP-sider og mobilportaler har deres eget domæne, der kan adskille de mobile websider fra andre.

Se også 
 HTML

Datanet
Wapiti

En wapiti (eller elk) er en nordamerikansk hjort med meget stort gevir.
I 1900-tallet troede man det var en kronhjort-variant, mens dyret i dag opfattes som en separat art.

Kilder/henvisninger
 Lexopen
 IUCN Red list

Asiens fauna
Nordamerikas fauna
Hjorte
Warfarin

Warfarin er en vitamin K-antagonist, en antikoagulant der anvendes til forebyggelse af blodpropper. IUPAC-navnet for warfarin er (RS)-4-Hydroxy-3-(3-oxo-1-phenylbutyl)-2H-1-benzo-pyran-2-on.

Warfarin er en hvid, krystallinsk forbindelse, C19H16O4. Det er et stof, der forhindrer, at blod koagulerer. Det har været brugt som rottegift (rodenticid) og til bekæmpelse af andre beslægtede skadedyr. KOMMISSIONENS DIREKTIV 2010/11/EU af 9. februar 2010 tillader fortsat brug af warfarin. Det anvendes også til behandling af blodpropper. Det sker i en hårfin balance med K-vitamin, der har den modsatte virkning (en agonist), idet det fremmer blodets koagulation. Warfarin er et godt eksempel på, at lidt er godt, og for meget kan være dødeligt. Virkningen hos mennesker kan kontrolleres med INR-værdien.

Warfarin blev opdaget ved et tilfælde i 1920'erne. I det sydlige USA fandt man uforklarlige tilfælde af dødt kvæg, hvor dødsårsagen var indre blødninger. Forskere fra Wisconsin Alumni Research Foundation fandt ud af, at der i det nyslåede kløvergræs, der blev anbragt i siloerne, var høje koncentrationer af kumarin (fremkalder græslugten). I varme og fugtige somre var der usædvanligt meget kumarin. Under den høje temperatur, fugt og det høje tryk i siloerne blev kumarin omdannet til et stof, der, når kvæget åd græsset, kunne fortynde blodet så meget, at dyrene døde af indre blødninger. De kaldte stoffet for WARFarin (WARF er en forkortelse for Wisconsin Alumni Research Foundation).

Stereokemi 
Warfarin indeholder en stereocenter og består af to enantiomerer. Dette er en racemate, dvs. en 1: 1 blanding af ( R ) - og ( S ) - formularen:

Anvendelse 

Warfarin bliver i Danmark markedsført under navnet Marevan og Waran. Det bruges oftest til at forebygge blodpropper hos patienter, som har øget risiko herfor på baggrund af f.eks. uregelmæssig hjerterytme, kunstig hjerteklap eller nylig blodprop i de dybe vener (DVT).

Noter

Eksterne links 
Du kan læse mere om Warfarin på medicin.dk

Lægemidler tilhørende blod og bloddannende organer
Rodenticider
Phenylforbindelser
Warnemünde

Warnemünde er en bydel i Hansestad Rostock i det nordøstlige Tyskland og således en kredsfri lokalitet, beliggende i delstaten Mecklenburg-Vorpommern. Den er udhavn og badested for hansestaden. 

Der var før i tiden jernbanefærgeforbindelse til Gedser. Den nutidige færgeforbindelse fra Gedser til Rostock lægger dog ikke længere til i Warnemünde, men i Rostock-Überseehafen. Tidligere var Warnemünde en selvstændig by.

Billedgalleri

Eksterne henvisninger 

 Rostock by 

Rostock
Bydele og forstæder i Tyskland
Warszawapagten

Warszawapagten (ofte forkortet til WAPA), officielt Traktaten for Venskab, Samarbejde og gensidig hjælp, var en militæralliance med en række østeuropæiske lande som medlemmer, der havde til formål at "opretholde et tættere militært samarbejde". Reelt var alliancen en cementering og formalisering af den sovjetiske magt over det kommunistiske Øst- og Centraleuropa, idet Sovjet fuldstændigt dominerede Warszawapagten. Organisationen blev stiftet den 14. maj 1955 som reaktion på Vesttysklands indtræden i NATO.

Efter omvæltningerne i Østeuropa og indførelsen af glasnost blev det på et møde den 25. februar 1991 mellem udenrigs- og forsvarsministrene fra pagtens medlemslande besluttet at opløse organisationen. Den officielle opløsning fandt sted ved et møde i Prag den 1. juli 1991.

Fodnoter

Eksterne henvisninger 
 
 Warszawapagten på Den store danske

 
Internationale organisationer
Den kolde krig
Etableret i 1955
Ophørt i 1991
Wartburg

Wartburg er en borg ved byen Eisenach i Tyskland opført i 11. og 12. århundrede i romansk stil. Her boede Martin Luther, da han oversatte Bibelen 1521-1522.

Kilder/henvisninger 
 Lexopen

Eksterne henvisninger 

 Billeder af Wartburg til historische-orte.de

Thüringen
Borge i Tyskland
Wasabi

Wasabi (japansk: 山葵, hiragana: わさび) er en meget stærk grøn pasta af stammen fra wasabi (Wasabia japonica). Wasabi-planten er i kålfamilien (Brassicaceae) og kaldes ofte for japansk peberrod.

I dag bliver meget wasabi også i Japan fremstillet af peberrod tilsat sennep og grøn farve, da wasabi-planten er vanskelig at dyrke.

Man blander f.eks. ofte wasabi med soyasauce og bruger den til at dyppe fisken, når man spiser sashimi. Dette er dog ikke den traditionelle måde at spise sashimi med wasabi, men er med tiden blevet det.

Kilder 
 M.M.P.N.D. Sorting Wasabia names 
 :wikispecies:Wasabia

Mad fra Japan
Wasser-alen

Wasser-alen er en længdeenhed fra Christian 4.s tid. En wasser-alen svarede formentlig til ca. 55 centimeter.

Referencer 

Navigation
Længdeenheder
Waterloo

Waterloo har flere betydninger:

Belgien:
 Waterloo, Belgien – en by i Belgien, hvor Napoleon blev besejret
 Slaget ved Waterloo – Slag udkæmpet ved Waterloo, Belgien i 1815

Canada:
 Waterloo, Ontario – en by i Ontario, Canada
 Waterloo, Quebec – en by i Quebec, Canada

USA:
 Waterloo, Iowa – en amerikansk by i staten Iowa

England:
 Waterloo Station – en af de største banegårde, og vigtigste trafikknudepunkter, i London

Sierra Leone:
 Waterloo (Sierra Leone) – by i Sierra Leone som er en del Freetown-storbyområdet

Kultur:
 Waterloo (popsang) – en popsang af gruppen ABBA
 Waterloo (album) – et album af gruppen ABBA
 Waterloo (film) – en film af Sergej Bondartjuk
Watt

Enheden watt (symbol W) er en fysisk måleenhed for effekt.

1 watt er defineret som den effekt, der ydes, når der hvert sekund udføres et arbejde (eller omsættes en energi) på 1 joule, altså 1 W = 1 J/s. Desuden kan den beregnes som produktet af volt og ampere, dvs. 1 W = 1 V * 1 A.

Måleenheden er en afledt SI-enhed opkaldt efter James Watt.

Watt anvendes sammen med SI-præfiks for at danne større eller mindre enheder.

Bemærkning 
Effektenhederne:
 1 kW svarer til ca. 1,36 hk
 1 hk svarer til ca. 0,736 kW
 1 kilowatt-time per år (kWh/a) svar til ca. 0,11 watt
Energienheden:
 1 kWh (kilowatt-time) er effekten 1 kW udført i 3600 sekunder (3,6 MJ)

Se også
 Elektrisk effekt
 Watts lov
 Ohms_lov#Ohms_lov_kombineret_med_Watts_lov
 elektrisk effekt over tid (=elektrisk energi)

Afledte SI-enheder
Effektenheder
Wav

Wav (eller "wave"; det engelske ord for "bølge") er betegnelsen for et Microsoft- og IBM-udviklet filformat til ukomprimerede lydoptagelser på computere. Selv om den primære anvendelse er lyd, rummer formatet mulighed for at optage signaler i en kvalitet langt ud over, hvad det menneskelige øre opfatter som "lyd".

Lydinformationen i en wav-fil er ukomprimeret lige som f.eks. FLAC-formatet; modsat andre lydformater som MP3 og Ogg Vorbis bruges der ikke nogle "tricks" der skal få lydinformationen til at optage mindre plads; derfor fylder samme lydklip adskillige gange mere plads på harddisken i Wav-formatet, end det ville gøre hvis man anvendte et komprimeret lydformat.

Tekniske detaljer 
En lydfil i WAV-formatet indledes med en header der angiver lydens kvalitet med hensyn til antal lyd-kanaler (1 for mono, 2 for stereo), tidsmæssig opløsning (samplefrekvens) og sampledybde (antal bits pr. sample pr. kanal). Herefter følger lyden, kodet som bytes efter det format der er angivet i headeren.

Header 
Headeren omfatter som minimum 46 bytes, men formatet er indrettet så flere oplysninger kan føjes til headeren, som derved bliver længere end de 46 bytes. Indholdet af denne header skal tolkes således:

Alle de binære tal der læses i headeren, skal fortolkes uden fortegn.

Andre oplysninger der kan beregnes 
Ud fra omfanget af lydinformationen (H) og antallet af bytes pr. sampling (F) kan man beregne det antal gange (J) hver kanal bliver samplet i løbet af hele optagelsen: J = H / F.
Disse J samples afspilles med D samples pr. sekund, så hele lydklippets varighed K i sekunder er givet ved K = J / D, eller mere direkte som K = H / (D · F).

Lydinformation 
Umiddelbart efter headeren følger H bytes der rummer den egentlige lydinformation: Denne information er inddelt i J grupper à F bytes, og hver gruppe er igen inddelt i C samples; én for hver kanal. Hvis optagelsen er i stereo, er den første sample i hver gruppe til venstre kanal, mens den næste er til højre kanal. Grupperne er i øvrigt ordnet i den rækkefølge de skal afspilles i.

Fortegn i lydinformationen 
Modsat for oplysningerne i headeren forekommer der i selve lydinformationen sample-værdier med både positivt og negativt fortegn. Dette fortegn tilvejebringes på to forskellige måder afhængigt af G; antallet af bytes pr. sample pr. kanal:
 Ved optagelser i G=8 bits pr. sample pr. kanal, forskydes alle samples med 128: Ved optagelsen adderes 128 til hver sample, så alle resultater er 0 eller positive, og ved afspilning trækkes samme 128 fra, så de oprindelige sample-værdier gendannes.
 For optagelser i G=16 bits pr. sample pr. kanal, skrives negative tal efter 2-komplement-metoden.

Lydteknologi
Containerformater
Windows Driver Model

Windows Driver Model er en type hardwaredrivere, som er fælles for Windows 98 og NT.

Datalogi
Webserver

En webserver er i computerterminologi et program (eventuelt også maskinen det kører på) der lagrer og udleverer data på internettet. De opbevarede data kan webbrowsere hente via protokollen HTTP eller HTTPS. Ud over den grundlæggende funktion, at sende efterspurgte filer af sted vil en webserver typisk have andre muligheder. Nogle webservere kan håndtere mange domæner, så det udefra ser ud som om der er tale om helt adskilte maskiner men i virkeligheden er det samme computer og samme webserverprogram. Det kan også være muligt at adskille den filstruktur som brugeren oplever fra den struktur som filerne rent faktisk er placeret i. Det giver mulighed for at flytte filer efter behov uden at hjemmesidens struktur ændres. Typisk vil der også være mulighed for at beskytte dele af webserverens indhold med kodeord og på den måde styre adgangen. Webservere skal vedligeholdes med de nyeste sikkerhedsopdateringer, for at forhindre indbrud i systemet.

Eksempler på webservere 
Som eksempler kan nævnes: Apache, Tux, Roxen og IIS.

Servere
Weekend

Weekend er et engelsk låneord for ugeafslutning (week = uge og end = slut) og består af ugedagene lørdag og søndag.  Undertiden opfattes den del af fredag der ligger efter fyraften, som en del af weekenden.

Oprindeligt var "weekend" et ord fra den lokale dialekt i Staffordshire. Ordet blev første gang registreret i det engelske sprog i tidsskriftet Notes & Queries i 1879: "I Staffordshire siger man, at når en person rejser hjemmefra ved arbejdsugens slutning lørdag eftermiddag, og skal være hos venner et stykke borte lørdag aften og søndag, skal han tilbringe weekenden der." Men først i 1890’erne blev ordet alment forstået som et udtryk for lørdag aften og søndag.

Henvisninger 

Ugedage
Weimar

Weimar er en tysk by i delstaten Thüringen, nord for Thüringerskoven, øst for Erfurt og sydvest for Halle og Leipzig. Den har omkring 65.000 indbyggere.

Historie 
Den tidligste skriftlige kilde er fra 899 e.Kr.

Den kulturelle arv er stor. Omkring 1800, hvor Weimar var hovedstaden i hertugdømmet (efter 1815 storhertugdømmet) Sachsen-Weimar, senere Sachsen-Weimar-Eisenach, var byen det kulturelle centrum i Tyskland og brændpunktet for den tyske oplysningstid: her boede blandt andre Goethe og Schiller, der udviklede den litterære bevægelse, weimarklassicisme. Goethes berømte havehus, i hvilket han blev gift med Christiane Vulpius, som han havde giftet sig med af kærlighed, trods hendes meget lavere stand, ligger endnu i byen. Her skrev han flere af sine værker og litterære skrifter, som i dag står som helt centrale bidrag til den tyske og europæiske kultur.

Tysklands første demokratiske forfatning blev underskrevet her efter 1. verdenskrig. Weimar lagde navn til Weimarrepublikken, da nationalforsamlingen i 1919 vedtog forfatningen, som gjaldt til 1933.

Bauhaus-bevægelsen blev stiftet i byen af Walter Gropius i 1919 med kunstnerne Wassily Kandinsky, Paul Klee, Oskar Schlemmer og Lyonel Feininger som lærere på Bauhaus-skolen. Mange steder i byens centrum er med på UNESCOs verdensarvsliste.

Referencer

Eksterne henvisninger 

Byer i Thüringen
Huset Welf

Guelf eller Welf er en tysk fyrsteslægt, som i middelalderen i forbund med pavemagten bekæmpede de hohenstaufiske kejsere og deres tilhængere ghibellinerne. Et politisk parti (Welfer, Guelfer) opstod blandt deres støtter i adelen og hos patricierne.  

Slægtens mest berømte medlem var hertug Henrik Løve, en af de mægtigste mænd i Tyskland. Han deltog i erobringen af venderfæstningen Arkona sammen med den danske kong Valdemar I den Store. Fra Henrik Løve nedstammer alle welfer efter 1100-tallet. Henrik mistede en stor del af sine territorier og sin magt. Det betød indskrænket magt for slægten i Tyskland i mange århundreder. Henriks besiddelser blev delt mellem hans mange efterkommere.

En af Welf-linjerne (Huset Hannover) kom til magten i Hannover og blev kurfyrster. Denne såkaldte Hannover-Braunschweig-linje blev i begyndelsen af 1700-tallet konger af Storbritannien på grund af slægtskab med huset Stuart. Den første welferkonge af Storbritannien var George I.

Kong Frederik Vs dronning Juliane Marie var af Welf-slægten.

Heinrich Himmler mente, at han var en reinkarnation af Henrik Løve.

Eksterne kilder/henvisninger 

Lexopen
Die Welfen hjemmside om Welf-slægten (tysk)
Wellesleyøerne

Wellesleyøerne er en gruppe øer ud for Queensland i Australien.

Øerne er navngivet af Matthew Flinders efter Richard Colley Wellesley.

Øer i Australien
Wellington

Wellington har siden 1865 været New Zealands hovedstad.

Byen ligger på sydspidsen af Nordøen i landets geografiske midtpunkt og har indbyggere. I alt dækker byen et areal på omkring 290 km².

Wellington er verdens sydligste hovedstad.

Historie 
Byen er opkaldt efter den engelske hertug Wellington, der vandt Slaget ved Waterloo.

I 1848 og 1855 blev byen udsat for voldsomme jordskælv, det største målte mindst 8,2 på Richter-skalaen.

Wellington som hovedstad 
Wellington blev New Zealands officielle hovedstad i 1865 efter Auckland, der havde været det siden 1840. Dengang havde Wellington kun 4.900 indbyggere og er landets tredjestørste by efter Auckland og Christchurch. Grunden til at hovedstaden blev flyttet var primært at få en hovedstad tættere på Sydøen (og dens guldminer). Parlamentet mødtes første gang i Wellington i 1862. Byen blev hovedstad tre år senere.

Galleri

Panorama

Referencer 

Hovedstæder i Oceanien
Weltschmerz

Weltschmerz (tysk for 'verdenssmerte') er et begreb udtrykt af den tyske forfatter Jean Paul og det betegner den slags følelse, hvor man indser, at den fysiske virkelighed aldrig vil kunne leve op til det uudtømmelige behov, et menneskes sind har. Dette pessimistiske verdensbillede betegner for melankolien hos mange af romantikkens helte, deriblandt Lord Byron, Giacomo Leopardi, François-René de Chateaubriand, Alfred de Musset, Nikolaus Lenau og Heinrich Heine.

Citat 

Omtrentlig oversættelse:
"Kun hans øjne så alle de tusinde kvaler menneskene har ved deres undergang. Denne verdenssmerte kan han, så at sige, kun udholde ved at se frem til den salighed der venter." — Jean Paul: Selina eller om udødeligheden, 1827

Se også 
 Livslede
 Melankoli
 Spleen

Eksterne henvisninger 

Noter

Romantikken
Lidelse
Welwitschia

Welwitschia mirabilis er den eneste art i sin slægt (Welwitschia), familie (Welwitschiaceae) og orden (Welwitschiales) og således ikke nært beslægtet med nogen anden art. Den er hjemmehørende i ørkenområder i det sydvestlige Afrika, nærmere bestemt den namibiske ørken på grænsen mellem Namibia og Angola. Welwitschia er Namibias nationalplante.

Planten har en meget særegen form og ligner ikke nogen anden kendt plante. Fra en tyk pælerod udgår 2 lange, brede læderagtige blade, nærmest lange grønne bånd, der kan blive flere meter lange. Der er altid 2 blade, men disse er ofte flossede eller delte så de kan se ud som flere tyndere blade. Bladene ligger hen af jorden og bliver ved med at vokse hele plantens liv. Bladene udgår fra toppen af roden der kun rejser sig ganske lidt over jordoverfladen – planten er derfor ikke særligt høj – oftest under 1/2 m men kan dog blive op til 1.5 høj. Blomsterne er primitive og frugterne sidder i kogle-lignende stande.

Planten tåler (og kræver) meget høje temperaturer. På de lange blade sidder strukturer der bruges til at absorbere natte-duggen, og hjælper dermed planten til at overleve i de meget tørre omgivelser. Den menes at kunne blive godt over 1000 år gammel.

Planten kan bl.a. ses i Botanisk have i København, Orkidéhuset.

 

Welwitschia-ordenen
Planteslægter
Wembley

Wembley er en forstad beliggende nordvest for London.

I Wembley byggede man i 1922 Englands største stadion, Empire Stadium, med 100.000 tilskuerpladser. Wembley Stadium anvendes især til fodbold.

I forbindelse hermed opførtes 1935 Empire Pool, der rummer 10.000 tilskuerpladser til indendørs idræt. Det kaldes i dag for Wembley Arena.

De olympiske lege i 1948 blev afholdt med Wembley Stadium som centrum.

Geografi

Eksterne henvisninger 

Brent
Werner-rapporten

Werner-rapporten danner grundlaget for EF's valutapolitik og økonomiske politik og skulle efter planerne realiseres seneste i 1980. Den blev udarbejdet i 1970 af en arbejsgruppe under ledelse af Luxembourgs statsminister Pierre Werner.

Kilder/henvisninger 
Lexopen

EU-politik
Weser

Weser er en sejlbar flod i  den nordvestlige del af Tyskland, som er dannet ved sammenløb af floderne Fulda og Werra. Den er 480 km lang, og løber gennem delstaterne Hessen, Niedersachsen,
Nordrhein-Westfalen og  Bremen.
Weser begynder efter Werra-floden har mødt Fulda-floden. Her står på en ø i Fulda Weserstenen med et digt omhandlende de tre floder. Stenen er skænket af nogle lokale industrifolk i 1899.

Forløb 
Weser en af Tysklands hovedfloder. Den opstår ved foreningen af floderne Fulda og Werra ved Münden i den tidligere preussiske provins Hannover i en højde af 117 m over havet. Weser strømmer med mange bugter i en bred dal med nordlig og nordvestlig hovedretning gennem Weser-bjerglandet, hvis nordlige rand den gennembryder i den westfalske port oven for Minden. Den danner først for største delen grænsen mellem Hessen-Nassau og Hannover, skiller dernæst Westfalen fra Braunschweig, idet den berører byerne Beverungen, Höxter og Holzminden. Efter senere på en kort strækning at have skilt den tidligere fristat Lippe fra Westfalen træder den oven for Vlotho ganske over i denne, løber forbi Hausberge og Minden, oven for hvilken den træder ud i lavlandet, dernæst forbi Schlüsselburg, træder ind i Hannover, passerer Nienburg og Hoya, strømmer gennem fristaden Bremen og dens område og danner dernæst indtil sin udmunding i Nordsøen ved Bremerhaven grænsen mellem Oldenburg og Hannover. 

Tidligere dannede Weser et stærkt forgrenet delta, idet halvøen Butjadingen mellem Jadebusen og Weser var opløst i en mængde øer, adskilt af Wesers arme. Disse blev omkring 1450—1530 opdæmmede og tørlagte.

Afvandingsområde 
Wesers løb har en længde af 437 km, indtil Werras kilde af 712 km, dens afvandingsområde omfatter 46.000 km2.

Bifloder 
Større bifloder optager Weser først i lavlandet, således i højre bred den sejlbare Aller med Leine, Wümme, Lune og Geeste, i venstre bred Aue og Hunte.

Flodtransport 
Weser danner en vigtig vandvej for den tyske handel og er sejlbar til Bremen for skibe med indtil 5 m’s dybgang og indtil Münden for skibe af indtil 350 t. Skibsfarten var tidligere underkastet betydelige hindringer på grund af de mange stater, floden passerede, samt på grund af byernes stabelret og den heraf følgende told. 1823 undertegnede samtlige flodstater ifølge Wienerkongressen en skibsfartsakt, der fastslog skibsfartsfrihed fra Münden til mundingen og opstillede en fast Weser-told, der dog 1856 blev fuldstændig ophævet. 

Blandt de varer, der tidlligere blev fragtet af Weser, var ege- og bøgetræ, sten og plader, cement, Westfalens udsmeltningsprodukter, lærred, uld, tobak, glas og kolonialvarer.

Eksterne henvisninger 

Floder i Bremen
Floder i Nordrhein-Westfalen
Floder i Niedersachsen
Floder i Hessen
West Edmonton Mall

West Edmonton Mall i Edmonton, Canada, er et af verdens største indkøbscentre. Det er er det største i Nordamerika, og var i mange år verdens største, men er nu overgået af flere indkøbscentre i Kina og Dubai. 

Her kan man forlyste sig i over 800 butikker, 110 restauranter, verdens største indendørs forlystelsespark, verdens største indendørs badeland og verdens største menneskeskabte indendørs sø, 26 biografer, skøjtebane i fuld stadionstørrelse samt meget mere. 

Blandt de mange butikker i centret findes også en filial af den danske kæde JYSK. 

Kilder/henvisninger
 Lexopen

Indkøbscentre i Canada
Edmonton
West Point

The United States Military Academy kendt som West Point eller USMA er et amerikansk militærakademi i et forhenværende fort i byen West Point, som ligger i Orange County på vestbredden af Hudson-floden ca. 35 km nord for New York. 

Akademiet er grundlagt i 1802, dækker et areal på 65 km², ligger tæt ved landsbyen Highland Falls og er uddannelsessted og officersskole for den amerikanske hær.

Eksterne henvisninger 

 

United States Army
Bygninger, konstruktioner og anlæg i New York
Universiteter i New York
Militære uddannelsesinstitutioner
Westfalen

Westfalen er en region i Tyskland omkring byerne Arnsberg, Bielefeld, Bochum, Detmold, Dortmund, Gelsenkirchen, Hagen, Minden og Münster . Westfalen er med i delstaten Nordrhein-Westfalen.

Westfalen er en tidligere preussisk provins. Efter 1946 indgik den i Nordrhein-Westfalen.

Westfalen er groft sagt området mellem floderne Rhinen og Weser, hvor floden Ruhr løber igennem. Der findes ingen præcis afgrænsning, fordi forskellige enheder er blevet kaldt "Westfalen" gennem historien. Derfor er det svært af definere områdets areal og indbyggertal. Arealet er mellem 16.000 og 22.000 km² med mellem 4,3 og 8 millioner indbyggere. Der er dog enighed om, at Münster, Bielefeld og Dortmund ligger i Westfalen.

Westfalen er kendt for at lægge navn til den Westfalske fred, som sluttede Trediveårskrigen. Fredsaftalen blev underskrevet både i Münster og Osnabrück.

Preussen
Tysklands historie
Tidligere tyske stater
World Federation of Democratic Youth

World Federation of Democratic Youth (forkortet WFDY) er en venstreorienteret verdensungdomsorganisation, anerkendt af FN som en ikke-statslig ungdomsorganisation. Organisationen beskriver sig selv med en anti-imperialistisk, progressiv og demokratisk politisk profil.

Organisationen har over 160 medlemsorganisationer fra mere end 100 lande og repræsenterer 300 millioner unge. Organisationen beskriver sig selv med en anti-imperialistisk, progressiv og demokratisk politisk profil

Historie 
WFDY blev dannet i London den 10. november 1945 på Verdensungdomskonferencen. Først var organisationen en bred international ungdomsorganisation lige efter Anden Verdenskrigs afslutning. Ved starten på den kolde krig trak de fleste vestlige organisationer sig ud på grund af organisationens forbindelser med Sovjetunionen.

Organisationen anses for at være efterfølger til Young Communist International.

Siden 1947 har WFDY arrangeret Verdensungdomsfestivalen.

Organisation 
Hovedkontoret for organisationen ligger i Budapest. Organisationens formål er, at bekæmpe fascisme, militarisme og racisme, samt arbejder for at at skabe fred og international solidaritet. DUV's officielle sprog er engelsk, spansk og fransk. Medlemsorganisationerne er stort set alle kommunistisk eller socialistisk orienterede.

Efter den kolde krigs afslutning var der en tid interne stridigheder om hvordan organisationen skulle have sin struktur, nogen ønskede en mere upolitisk struktur, mens andre ville beholde organisationens venstreorienterede profil. Organisationen holdt fast i den venstreorienterede profil og arrangerer stadigt i dag med jævne mellemrum Verdensungdomsfestivalen.

FN 
WFDY har højeste rådgivende status (ECOSOC General Consultative Status) hos FN's økonomiske og sociale råd.

Danmark 
I Danmark var DKU medlem inden sin opløsning i 1990. Den nye organisation ved navn DKU, blev i 2015 optaget som fuldt medlem af WFDY på paraplyorganisationens 19. generalforsamling i Havana.

Hymne 
DUV har en uofficiel hymne, der er oversat til mange sprog. På dansk, "Verdensungdomssangen", er den indspillet på LP'en Revolutionære Sange (1972) af musikgruppen DKU-noder.

Noteapparat

Noter

Referencer

Se også 
 DKPs 16. landspartikongres og Berlin, film med optagelser fra World Federation of Democratic Youth's 3. fredskonference i Østberlin

Eksterne henvisninger 

 World Federation of Democratic Youth: Officiel hjemmeside 

Ungdomsorganisationer
Etableret i 1945